section_heading: Povijest
paragraph_text: Oxford su osnovali Anglosaksonci i nazvali ga "OxenaRfoda". U pisanim dokumentima se prvi put spominje 912. godine. U 10. st. je bio značajna vojna utvrda na granici kraljevstava Mercije i Wessexa. Više puta su ga napadali Danci koji su jedno vrijeme vladali Engleskom. Grad je dobio na značenju u 12. st. za vrijeme kralja Henrika II. koji je građanima dao privilegije koje imaju samo građani prijestolnice. U gradu su osnivani važni samostani mnogih crkvenih redova (cistercita, dominikanaca, franjevaca, karmelićana i augustinaca). U 12. st. je osnovano sveučilište koje je bilo podijeljeno na tri koledža. To je najstarije englesko sveučilište. U 13. st. je često u gradu zasjedao engleski parlament. 1517. je grad pogodila epidemija koja je prepolovila broj stanovnika.